155 



Inddæmningen ses en Del spredte, i Almindelighed dog ikke 

 større Flokke. De gaar paa den Tid ofte paa de oversvømmede 

 Engstrækninger sammen med Rørspurve, og man kan allerede 

 nu høre deres Sang. Fra Begyndelsen af April er der kun 

 Ynglefuglene tilbage; hen i Maj har de Rede og ses saa ved 

 Ynglepladserne Sommeren igennem. 



I sidste Halvdel af September begynder Efteraarstrækket. 

 Paa denne Tid træffes Engpiberne enkeltvis, faa sammen eller 

 i Flokke paa henimod et halvt Hundrede i Inddæmningen, i 

 Eskemose og ved Stranden. Oktober igennem ses det samme, 

 men det Antal, hvori de træffes, er meget uregelmæssigt. Der 

 kan paa en Tur ses faa, nogle Flokke, eller der berettes enkelte 

 Dage, at de findes spredt i stort Tal over hele Inddæmningen. 

 Med Oktober er Trækket vel væsentligt forbi, i November ses 

 af og til nogle i Inddæmningen, ligeledes i December. 



SKOVPIBER (Anthus arboreiisj. Den yngler, men ikke særlig 

 hyppigt; her findes heller ikke saa mange af de Steder, som 

 den ynder: aabne Pladser omgivne af høj Skov. Nogle Par 

 yngler dog hvert Aar. Den saas første Gang 30 April 1916, 

 1 Maj 1913, 2 Maj 1908 og 5 Maj 1910—11—17. 



SKÆRPIBER (Anthus obscurus). Skærpiberen ses her paa 

 Trækket Foraar og Efteraar, men ret uregelmæssigt, kan i nogle 

 Aar helt mangle. Den langt overvejende Del træffes om For- 

 aaret fra lidt hen i Marts til lidt hen i April; den er ikke set 

 senere end 15 April; i Februar er den kun truffet en Gang, 

 15 Februar 1914. Om Efteraaret er den langt mindre almin- 

 delig, kan træffes fra Midten af September til Begyndelsen af 

 Oktober. I 1911 saas den saa sent som 18 og 25 December. 

 Den træffes ved Stranden, paa Svelmø og i Eskemose, men det 

 Sted, hvor den langt overvejende Del findes, er i Inddæmningen. 

 Her holder den om Foraaret særlig til paa de oversvømmede 

 Engstrækninger, ofte i Smaaselskaber. Den første Gang, jeg 

 traf den her, var i Begyndelsen af April 1910. I min Dagbog 

 staar for 5 April: »Ganske stille, varmt, op til +12°, fuldstændig 

 Sommervejr. Paa en Tur ud i Inddæmningen anvendte jeg 

 væsentlig Tiden til at iagttage et lille Træk af Skærpibere, som 

 holdt sig paa et bestemt Strøg, en flad Engstrækning, gennem- 

 skaaret af Grøfter. Spredt over hele Strækningen — af og til 

 forenende sig — fandtes en halv Snes Skærpibere, som gik om- 



